**TUSAGATSAUK**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

September 18, 2015 Tapvainak Tusagatsak

**Nunatsiavut kavamanga salutitsijuk Natan Obed angnigijaummat AngajukKângugiamut ITK-kuni**

Nunatsiavut AngajukKânga Sarah Leo uKajuk Kuviasummagittuk angnigijaumammat Natan Obed angajukKângujutsualuni ukunani Inuit Tapiriit Kanatami.

“IkajuttaugutiKalluni Labrador Inuit Nunamik Satusaisimannimut AngiKatigegutinganut, Natan tukisimanniKatsiajuk unuttunik pidjutaujunik Nunatsiavummi amma, ilonnani Inuit Nunangat (Inuit nunangit Canada-mi),” uKajuk AngajukKâk Leo. “SuliaKaKatigigumatsiajaga amma nalunanga ikajutsisianiattuk ilonnainik Inunnik tapvani nunatsuami.”

Inulisimalluni Nain, Obed Kimaisimajuk Nunatsiavummik 1990s ilisagiattuluni inuligijiugiamut Kallunâtitut amma Americamiut Ilinniagusinginni Boston’s Tufts Ilinniavitsuangani, pingguatimmagiulaulluni New England ilinniavingata hâkittinginni. Pingguasimammijuk Junior A hockey ukunani Helena Ice Pirates.

Siagugiangulittilugu suliaKalauttuk Labrador Inuit katutjiKatigenningani ikajulluni âkKisuigiamut Inuit sukkutaugajappata amma ikajotiugunnatunik angiKatigegutinganik ukualu Voisey’s Bay Nickel Company (mânna Vale). Tamângat. Maggokasâni jârini ITK aulatsijiulluni piviannatunik pivalliagutausonik nolikKâgani Iqalunut aulatsijiugiattuluni inosiujunik amma ilikKuset pivalliagutinginnik ukunani Nunavut Tunngavik Inc. angnigijaulikKâgani ITK-mi angajukKângugaimik ippasak.

Obed kenaujakkuviligijiulaumijuk Labrador Inuit Capital Strategy Trust, kamaKattajunik Labradorimi Inuit kenaujaliugutigisonginnik iluagut Nunatsiavut Group of Companies.

Obed sivullipaujuk Labradorimi inuk angjaukKângugiamut ITK-kuni kigungagut Mary Sillett, angajukKângulauttuk 1996 amma 1997 angajukKângulaullaluni taitsumani sulli taijautillugit Inuit Tapirisat of Canada. Ms. Sillett allatiulittuk Nunatsiavut katimajitsuanginni.

ITK nunatsualimiâmi Inuit katutjiKatigenninga Canadami. kiggatullutik sitamanik Inuit nunagijanginnik – Nunatsiavut, Nunavik (taggâni Quebec) Nunavut, amma Inuvialuit Settlement Region iluani .

**Kaujisapviugunnatuk :**

Bert Pomeroy

Aulatsijik Tusagatsaligijinni

(709) 896-8582